
ZAPISNIK 
1. sestanka komisije RZS za naravovarstvo in ekologijo (KNE) v tem mandatu
Sestanek je bil v sredo 18. maja  2022, z začetkom ob  15:00 uri v prostorih ČZS Lukovica, Lukovica pri Domžalah. 
Prisotni:
- k o m i s i j a :	Marjan GABER – predsednik ter člani: Marijan ČEBELA, Daniel SMODIŠ,  Peter VALIČ, Rajko ZAJC.  

- drugi vabljeni:	dr. Miroslav ŽABERL (predsednik RZS), mag. Igor MILIČIČ (sekretar RZS), dr. Polona Pengal (strokovna sodelavka RZS za ekologijo). 

Opravičili odsotnost:  Dušan JESENŠEK, Mohor SLATNER člana komisije

SKLEPČNOST:	prisotnih je pet članov KNE. Sestanek je sklepčen. 

Predlagan je bil  naslednji dnevni red:

1. Izdelava letnega načrta dela.
2. Naloge in zadolžitve članov, vsebinsko in teritorialno.
3. Tekoče naloge.

Dnevni red je bil sprejet soglasno.

AD 1

Izdelava letnega načrta dela.


Predsednik komisije M. Gaber je vse navzoče pozdravil. Za to točko je vsak član komisije po e-pošti prejel gradivo po naslednjih sklopih/problematikah:

· Načrt upravljanja rib 
Načrt upravljanja še ni sprejet, stari je že potekel, novega na MKGP in  MOP še ni. Prav tako še niso ribiško gojitveni načrti – ribiške družine še vedno delajo po starih načrtih, dokler niso sprejeti novi.



· Problematika privabljanja rib
Kljub dopisu MKGP glede problematike, DRSV še vedno vztraja na poziciji, da ne bo potrdila RGN tistih RD, ki imajo veliko stoječih voda v svojem okolišu.. Člani KNE poudarjajo, da obstaja jasna razlika med zadrževalniki in Blejskim jezerom. V času covida-19 na Blejskem jezeru ni bilo turistov in cvetenja, a državna stran noče priznati vpliva turizma. Pri zadrževalnikih je problem intenzivno kmetijstvo in gnojenje tik ob vodi. Zadnje se najbolj reši z obrežno zarastjo, o čemer obstajajo študije. RZS mora zato opozoriti MOP na večplasten negativni učinek posegov v vodotoke. Pod vprašajem je nabor sedmih stoječih voda, predsednik komisije M. Gaber je predstavil primer jezera Pernica. Tam se uradno ribolov ne sme izvajati, dejansko tam sedaj kraljujejo krivolovci, ker je RD Pesnica dobila prepoved nadzora. DOPPS zahteva obsežno mirno cono na tem zadrževalniku. Srž težav hrana za privabljanje je v njenih sestavinah in v njeni obliki; mokasta hrana ali hrana v zrnju. Hrana za privabljanje temelji na aromah in škrobu, ko škrob razpade je njegov vpliv zelo majhen, boili pa so tu bolj obremenjujoči. Obstajajo še alternativne metode, kako ribe privabiti (glina napojena z aminokislinami). Strokovna literatura o povprečni količini hrane za privabljanje žal ne obstaja; na RD Bled obstajajo pavšalne raziskave. Ugotovili so, da so stranke hrane ne pojedo samo krapovci, ampak tudi som. Ribiči  brez ustreznih raziskav vpliva privabljanja rib ne bomo podprli absolutnega zaprtja. Na splošno se s pavšalno prepovedjo privabljanja rib ne moremo strinjati, to bi pomenilo velik upad prihodkov od ribolova in upad članstva. Ne pristajamo da bomo ribiči prvi, ki bodo trpeli prepovedi, ne pa tudi ostali dejavniki, ki obremenjujejo vodo s hranili. Če bi država na silo sprejela take RGN, bomo uporabili pravno poto, sprejeli bomo edinole rezultate raziskave. RZS bo redno opozarjala na zamujanje upravljavskih dokumentov, predsednik RZS zato predlaga, da se počaka na ustanovitev nove vlade RS in normalno delo ministrstev v novem mandatu.

· Poplavna varnost.
Tu je nujno opozoriti DRSV, da je trenutna praksa posegov za nas ribiče nesprejemljiva. RZS je pisno zaprosila za vključitev v postopek, z možnostjo vplivanja na posege.

· Sodelovanje na spletnih delavnicah NUV
Gaber naproša za sodelovanje članov KNE, da bi člani komisije sodelovali na predstavitvi za svoje porečje. (npr. Mura-Smodiš). NUV je zelo pomemben dokument, zato ga moramo predelati in nanj ustrezno reagirati. Je pravna osnova, na podlagi katere lahko nasprotujemo posegom v vode. Kot stranski udeleženec v postopku, lahko pripravimo enoten dokument za vsa porečja, ga združimo z rezultati današnje delavnice o posegih v vodotoke in pošljemo kot končni predlog RZS na MOP. 

· Sodelovanje v postopku za kormorana.
Petletno obdobje plašenja in odstrela se zaključuje. V precej primerih lovci niso zainteresirani za izvajanje odstrela, kljub obljubljenim povračilom stroškov streliva. Trenutno nimamo podatka, kako daleč je postopek zato bomo vložili urgenco za čimprejšnjo izdajo odločbe. Predsednik RZS bo to problematiko omenil tudi na srečanju pri novem ministru/ministrici MKGP.

· Predlog za RD za analizo spremljanja in dogajanja na vodnih telesih.
Trenutni primer na RD železniki predstavi P. Pengal. P. Valič povedal, da je na primeru renaturacije Vipave, DRSV zavrnil predloge ZZRS. Za naslednje posege se Gaber zavezuje, da bo spremljal javne objave in jih sporočil na RZS

Predsednik komisije M. Gaber pove, da bodo člani KNE ostale naloge reševali sproti, z zavezo objavljanja člankov o posamezni problematiki v glasilu. 

Sprejet je bil
Sklep 1: M. Gaber pripravi osnutek odgovora za problematiko privabljanja rib, ki ga pred pošiljanjem na MOP korespondenčno uskladi s člani komisije.
Sklep 2: sekretar RZS preveri pri članicah EAA  kako je s problematiko privabljanja rib. Pridobljen rezultat se uporabi kot dodaten argument v dopisu MOP.
Sklep 3: strok. sodelavka RZS za ekologijo pripravi z znanstvenimi dokazi opremljen odstavek glede pomena obrežne zarasti.
Sklep 4: strokovna služba RZS poda poizvedbo glede postopka glede odločbe za petletno plašenje kormorana.


AD 2

Naloge in zadolžitve članov, vsebinsko in teritorialno.

Po kratki razpravi sta bila sprejeta 

Sklep 5: člani KNE so teritorialno zadolženi za obravnavanje ekoloških problemov po sledeči razdelitvi:
· Gaber:  zgornja Drava, Dravinja, Meža
· Čebela: Savinja,
· Valič: Mura,
· Zajc: zgornja Sava in Sora,
· Jesenšek: Soča,
· Slatner: spodnja Sava, Kolpa, 
· Smodiš: spodnja Drava, Ščavnica. 

Sklep 6: strokovna služba pošlje vsem RD v vednost za kontakte članov komisij glede na teritorialno zadolžitev. 

AD 3

3. Tekoče naloge.

Predsednik RZS dr. Žaberl je prisotnim članom komisije povedal, da mora RZS bolj medijsko izpostavljati slabe in dobre stvari glede posegov v vodotoke; zgolj na podlagi takih objav, bomo nekaj dosegli.  Razmišlja o vseslovenski ribiški akcijo čiščenja brežin, kjer bi hkrati opozorili na onesnaženje vodotokov v državi z mikroplastiko. RD bomo opozorili na problematiko lastninjenja kmetijskih zemljišč in možnosti brezplačnega zakupa le-teh. 


Seja je bila končana ob 16:30 uri. 


Ljubljana, 14. junij 2022.

Zabeležil:	Predsednik komisije:
mag. Igor MILIČIĆ	Marijan GABER



OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· vabljeni
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ……..

Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:	-	člani komisije,
· morebitni drugi udeleženci sestanka,
· člani UO,
· člani NO RZS,
· vse RD, ki uporabljajo e- pošto,
· arhiv RZS.

